pythainlp/thai-wiki-dataset-v4 huggingface dataset:
มังกร พรหมโยธี

พลเอก มังกร พรหมโยธี #เปลี่ยนทาง หรือ หลวงพรหมโยธี (นามเดิม มังกร ผลโยธิน; 16 พฤศจิกายน พ.ศ. 2439 – 24 มีนาคม พ.ศ. 2509) เป็นอดีตรัฐมนตรีว่าการกระทรวงกลาโหม รัฐมนตรีว่าการกระทรวงมหาดไทย รัฐมนตรีว่าการกระทรวงศึกษาธิการ รัฐมนตรีช่วยว่าการกระทรวงกลาโหม และอดีตรัฐมนตรี
ประวัติ.
มังกร ผลโยธิน เกิดเมื่อวันที่ 16 พฤศจิกายน พ.ศ. 2439 ณ บ้านบางขุนเทียน ตำบลบางขุนเทียน อำเภอบางขุนเทียน จังหวัดธนบุรี เป็นบุตรหมื่นสาธิตพิทักษ์ (เทียน ผลโยธิน) และนางอุ่น ผลโยธิน มีพี่น้องร่วมบิดามารดาคือ เพ็ชร, หอม และพู ผลโยธิน
พลเอก มังกร พรหมโยธี เริ่มศึกษาที่โรงเรียนวัดอรุณราชวราราม แล้วไปศึกษาต่อที่โรงเรียนทวีธาภิเศกจนจบชั้นมัธยมปีที่ 6 แล้วย้ายมาศึกษาอยู่ที่โรงเรียนสวนกุหลาบวิทยาลัยจนจบชั้นมัธยมบริบูรณ์ ต่อมาในปี พ.ศ. 2455 ได้สมัครเข้าเป็นนักเรียนนายร้อยทหารบก ณ โรงเรียนนายร้อยทหารบก (ปัจจุบันคือโรงเรียนนายร้อยพระจุลจอมเกล้า) สำเร็จการศึกษาจากโรงเรียนนายร้อยพระจุลจอมเกล้า ออกมารับราชการเป็นนายทหารสัญญาบัตร
การทำงาน.
มังกร ผลโยธินเริ่มรับราชการในกองทัพบกตั้งแต่ยศร้อยตรี ได้รับพระราชทานบรรดาศักดิ์ หลวงพรหมโยธี ในปีพ.ศ. 2471 และเจริญก้าวหน้าจนถึงพลเอก มีตำแหน่งสูงสุดคือ รองผู้บัญชาการทหารบก ในกองทัพบก รองผู้บัญชาการทหารสูงสุด ในกองบัญชาการทหารสูงสุด
พลเอก มังกร พรหมโยธี รับตำแหน่งรัฐมนตรีครั้งแรกเมื่อพ.ศ. 2481 เป็นรัฐมนตรีไม่ประจำกระทรวง ต่อมาได้ย้ายไปเป็นรัฐมนตรีช่วยว่าการกระทรวงกลาโหม และย้ายไปเป็นรัฐมนตรีว่าการกระทรวงกลาโหม ในเวลาต่อมาเมื่อรัฐบาลจะยกเลิกบรรดาศักดิ์ไทย หลวงพรหมโยธินในฐานะรัฐมนตรีพร้อมด้วยคณะรัฐมนตรีชุดที่ 9 จึงลาออกจากบรรดาศักดิ์ โดยกลับไปใช้ราชทินนามเป็นนามสกุลได้ว่า มังกร พรหมโยธี เมื่อ พ.ศ. 2484
ต่อมาย้ายกลับมาเป็นรัฐมนตรีช่วยว่าการกระทรวงกลาโหมอีกครั้ง พ.ศ. 2485 เป็นรัฐมนตรีว่าการกระทรวงมหาดไทย พ้นจากตำแหน่งไปเมื่อ พ.ศ. 2487 
ต่อมาในพ.ศ. 2491 เป็นรัฐมนตรีว่าการกระทรวงศึกษาธิการ ย้ายมาเป็นรัฐมนตรีว่าการกระทรวงมหาดไทยอีกครั้งใน พ.ศ. 2492 เมื่อพ.ศ. 2494 ย้ายกลับไปเป็นรัฐมนตรีว่าการกระทรวงศึกษาธิการ และพ้นจากตำแหน่งไปเมื่อ พ.ศ. 2500
นอกจากนี้ พลเอก มังกร พรหมโยธี ยังเคยเป็นสมาชิกสภาผู้แทนราษฎรในชุดที่ 8 สมาชิกวุฒิสภาในชุดที่ 1 และชุดที่ 2
ครอบครัว.
พลเอกมังกร พรหมโยธี สมรสกับคุณหญิงทองเจือ พรหมโยธี (สกุลเดิม ศุภชลัสถ์) เมื่อ 12 ธันวาคม พ.ศ. 2462 มีบุตรธิดา คือ
ต่อมาเมื่อปี พ.ศ. 2485 พลเอกมังกร พรหมโยธี ได้มีบุตรชายอีก 2 คน ซึ่งเกิดจากหม่อมเจ้าบรรเจิดวรรณวรางค์ วรวรรณ ซึ่งเป็นอนุภรรยา คือ
พลเอกมังกร พรหมโยธี ถึงแก่อนิจกรรมเมื่อวันที่ 24 มีนาคม พ.ศ. 2509 ณ โรงพยาบาลโรงงานยาสูบ (ปัจจุบันคือโรงพยาบาลสวนเบญจกิติเฉลิมพระเกียรติ 84 พรรษา) พระราชทานเพลิงศพ ณ เมรุหลวงหน้าพลับพลาอิศริยาภรณ์ วัดเทพศิรินทราวาส เมื่อวันที่ 29 มิถุนายน พ.ศ. 2509
เกียรติยศ.
เครื่องอิสริยาภรณ์.
เครื่องอิสริยาภรณ์ต่างประเทศ.
 <id>155194</id>
 <redirect title="แม่แบบ:Country data France" />
 <revision>
 <id>1018478</id>
 <timestamp>2008-03-26T12:46:18Z</timestamp>
 <contributor>
 <username>Lerdsuwa</username>
 <id>436</id>
 </contributor>
 <comment>เปลี่ยนทางไปที่ </comment>
 <origin>1018478</origin>
 <model>wikitext</model>
 <format>text/x-wiki</format>
บุดด้าแอร์

บุดด้าแอร์  เป็นสายการบินสัญชาติเนปาล มีสำนักงานใหญ่ในเมือง Jawalakhel ในประเทศเนปาล ให้บริการเที่ยวบินทั้งภายในและระหว่างประเทศ ก่อตั้งในปี ค.ศ. 1997 เป็นสายการบินภายในประเทศที่ใหญ่ที่สุดในเนปาล มีฐานการบินหลักที่ ท่าอากาศยานนานาชาติตริภูวัน ชานกรุงกาฐมาณฑุ และยังให้บริการเที่ยวบินกาฐมาณฑุ-เอเวอเรสต์อีกด้วย
ประวัติ.
ก่อตั้งในวันที่ 23 เมษายน ค.ศ. 1996 โดย Surendra Bahadur Basnet และ Birendra Bahadur Basnet ในฐานะบริษัทเอกชน เปิดให้บริการเชิงพาณิชย์ในวันที่ 11 ตุลาคม ค.ศ. 1997 พร้อมกับเครื่องบิน Beechcraft 1900D มุ่งหน้าสู่ยอดเขาเอเวอเรสต์ และได้ซื้อเครื่องบินอีก 7 ปีลำในปี ค.ศ. 2007 ในปี ค.ศ. 2008 สายการบินใช้เงินกู้ซื้อเครื่องบิน เอทีอาร์ 42 จำนวนสองลำ และยังได้สั่งซื้อเครื่องบิน เอทีอาร์ 72 ในเดือนมิถุนายน ค.ศ. 2010
จุดหมายปลายทาง.
ข้อมูลเดือนเมษายน ค.ศ. 2014 สายการบินบุดด้าแอร์ให้บริการเที่ยวบินไปยังจุดหมายปลายทางดังต่อไปนี้
นอกจากนี้ยังให้บริการเที่ยวบินชมแนวเทือกเขาหิมาลัยอีกด้วย ต่อมาในปี ค.ศ. 2010 ได้เปิดบริการเที่ยวบินระหว่างประเทศเที่ยวแรก โดยมีจุดหมายปลายทางที่เมืองพาโร ประเทศภูฏาน
บุดด้าแอร์ นับได้ว่าเป็นสายการบินที่ปลอดภัยที่สุดในประเทศ ตลอดระยะเวลาที่เปิดทำการ มีอุบัติเหตุเกิดครั้งเดียวเท่านั้น
ฝูงบิน.
ในเดือนพฤษภาคม ค.ศ. 2014 สายการบินบุดด้าแอร์ มีฝูงบินดังต่อไปนี้:
อุบัติเหตุ.
ในวันที่ 25 กันยายน ค.ศ. 2011 บุดด้าแอร์ เที่ยวบินที่ 103 ตกลงไปในบริเวณยอดเขาเอเวอเรสต์ ผู้โดยสาร 19 คน เสียชีวิตทั้งหมด
กีฬาวอลเลย์บอลชายในซีเกมส์ 2015

<table class="infobox" cellpadding="3" style="width:27em; text-align:left; font-size:90%; line-height:1.5em; border-collapse:collapse;">
<tr><td colspan="2" style="text-align:center; font-size:125%; font-weight:bold; border-bottom:1px solid #aaa;">วอลเลย์บอลชาย<br>ในซีเกมส์ 2015</td></tr>
<tr><th>สนาม</th><td> โอซีบีซี อารีนา ฮอลล์ 2
</td></tr><tr><th>วันที่</th><td>10 – 16 มิถุนายน</td></tr><tr><th colspan="2" style="border-top:1px solid #aaa;">เหรียญรางวัล</th></tr>
<tr><td colspan="2"><table style="background-color:#f9f9f9;"><tr valign="top"><td> </td><td class="nowraplinks"> #เปลี่ยนทาง 
</td></tr><tr valign="top"><td> </td><td class="nowraplinks"> #เปลี่ยนทาง 
</td></tr><tr valign="top"><td> </td><td class="nowraplinks"> #เปลี่ยนทาง #เปลี่ยนทาง 
</td></tr></table></td></tr><tr><td align="left" style="border-top:1px solid #aaa; padding:0.2em;">← 2013</td><td align="right" style="border-top:1px solid #aaa; padding:0.2em;">2017
 →</td></tr></table>
วอลเลย์บอลชายในซีเกมส์ 2015 เป็นการแข่งขันวอลเลย์บอลชายที่จัดขึ้นในการแข่งขันกีฬาซีเกมส์ 2015 ที่สนาม โอซีบีซี อารีนา ฮอลล์ 2, ประเทศสิงคโปร์ ระหว่างวันที่ 10–16 มิถุนายน 2558
อันดับการแข่งขัน.
<templatestyles src="Col-begin/styles.css"/>
ขั้นตอนวิธีของคนูธ-มอร์ริส-แพรตต์

ในวิทยาการคอมพิวเตอร์, ขั้นตอนวิธีการค้นหาสตริง หรือ ตัวอักขระ แบบนูธ-มอร์ริส-แพรตต์ (หรืออัลกอริทึมแบบ KMP) คือ การค้นหาการเกิดขึ้นของ "คำ" (word) W ภายในส่วนที่เป็น "สตริงข้อความ" (text string) S หลัก โดยการใช้การสังเกตการณ์ว่าเมื่อเกิดความไม่แมตช์หรือไม่ตรงกันเกิดขึ้นของคำ, คำนั้น ๆ จะสามารถถูกคาดเดาได้ด้วยข้อมูลที่มีอยู่อย่างเพียงพอจริง ๆ ที่จะกำหนดว่าการจับคู่ระหว่างคำและข้อมูลที่มีอยู่นั้น จะสามารถทำให้คำหรือประโยคลำดับถัดไปนั้นจะสามารถเริ่มต้นขึ้นได้ต่อไป, จึงจะถือว่าผ่านการตรวจสอบรอบใหม่ของตัวอักขระที่จับคู่กันก่อนหน้านี้
ขั้นตอนวิธีแบบนี้ ได้ถูกคิดค้นขึ้นในปี 1974 โดย โดนัลด์ คนูธ (Donald Knuth) และวอห์น แพรตต์ (Vaughan Pratt) และนักวิชาการอิสระโดย เจมส์ เอช มอร์ริส (James H. Morris) ทั้งสามร่วมกันตีพิมพ์เผยแพร่บทความในเรื่องนี้ไว้ในปี 1977
ความเป็นมา.
ขั้นตอนวิธีการจับคู่ของสตริงที่ตรงกันหรือเหมือนกันนั้นต้องการที่จะหาดัชนีเริ่มต้น <code>m</code> ในสตริง <code>S[]</code> ที่ตรงกับคำค้นหา ที่อยู่ในสตริง <code>W[]</code>
ขั้นตอนวิธีการที่มีความตรงไปตรงมามากที่สุด คือ การมองหาตัวอักขระที่เข้าคู่กันได้ที่มีค่าปริมาณที่มีความต่อเนื่องกันของดัชนี m, ที่มีอยู่ในตำแหน่งที่อยู่ในสตริงที่ถูกค้นหา เช่น S[m]
พระประกาศสหกรณ์ (สดับ วีรเธียร)

อำมาตย์ตรี พระประกาศสหกรณ์ (สดับ วีรเธียร) (22 มีนาคม พ.ศ. 2439 - 1 ธันวาคม พ.ศ. 2520) เป็นอดีตรัฐมนตรีว่าการกระทรวงเกษตร รัฐมนตรีว่าการกระทรวงสหกรณ์ รัฐมนตรีว่ากระทรวงสำนักนายกรัฐมนตรี และรัฐมนตรีช่วยว่าการกระทรวงพัฒนาการแห่งชาติ
ประวัติ.
พระประกาศสหกรณ์ (สดับ วีรเธียร) เคยรับราชการในสังกัดกระทรวงพาณิชย์ พ.ศ. 2474 มีตำแหน่งเป็นสารวัตรใหญ่สหกรณ์ กระทรวงพาณิชย์ เมื่อปลายปี พ.ศ. 2477 ได้มีพระราชบัญญัติปรับปรุงกระทรวง ทบวง กรม เพิ่มเติม พ.ศ. 2477 ฉบับที่ 3 ยกฐานะทบวงเกษตราธิการเป็น กระทรวงเกษตราธิการ เมื่อวันที่ 1 เมษายน พ.ศ. 2478 จึงมีพระบรมราชโองการโปรดเกล้าฯแต่งตั้งให้พระประกาศสหกรณ์ ดำรงตำแหน่งนายทะเบียนสหกรณ์ เมื่อวันที่ 11 กุมภาพันธ์ พ.ศ. 2478 จนถึง พ.ศ. 2485 จึงได้รับพระบรมราชโองการโปรดเกล้าฯ ให้ดำรงตำแหน่งปลัดกระทรวงเกษตราธิการ
เมื่อวันที่ 1 มกราคม พ.ศ. 2501 พระประกาศสหกรณ์ได้รับการแต่งตั้งเป็นรัฐมนตรีว่าการกระทรวงสหกรณ์ในรัฐบาลพลโท ถนอม กิตติขจร และดำรงตำแหน่งต่อมาจนถึงรัฐบาลจอมพลสฤษดิ์ ธนะรัชต์ ในวันที่ 23 พฤษภาคม พ.ศ. 2506 ได้รับการแต่งตั้งให้ดำรงตำแหน่งรัฐมนตรีว่ากระทรวงสำนักนายกรัฐมนตรี และรัฐมนตรีช่วยว่าการกระทรวงพัฒนาการแห่งชาติเพิ่มอีกสองตำแหน่ง และพ้นจากตำแหน่งไปเมื่อ จอมพลสฤษดิ์ ธนะรัชต์ ได้ถึงแก่อสัญกรรม ต่อมาในวันที่ 9 ธันวาคม พ.ศ. 2506 ได้รับการแต่งตั้งเป็นรัฐมนตรีว่ากระทรวงสำนักนายกรัฐมนตรี และรัฐมนตรีช่วยว่าการกระทรวงพัฒนาการแห่งชาติในรัฐบาลพลเอก ถนอม กิตติขจร วันที่ 9 กันยายน พ.ศ. 2507 ได้ย้ายไปดำรงตำแหน่งรัฐมนตรีว่าการกระทรวงเกษตร และพ้นจากตำแหน่งไปเมื่อวันที่ 7 มีนาคม พ.ศ. 2512
พระประกาศสหกรณ์ (สดับ วีรเธียร) ถึงแก่อสัญกรรมเมื่อ พ.ศ. 2520 โดยสมเด็จพระเจ้าอยู่หัว รัชกาลที่ 9 และสมเด็จพระนางเจ้าฯ พระบรมราชินีนาถเสด็จพระราชดำเนินไปพระราชทานเพลิงศพ ณ เมรุหน้าพลับพลาอิศริยาภรณ์ วัดเทพศิรินทราวาส ในวันที่ 26 ธันวาคม พ.ศ. 2521
ครอบครัว.
พระประกาศสหกรณ์ (สดับ วีรเธียร) สมรสกับคุณหญิงอุดมพร ประกาศสหกรณ์ (อุดมพร วีรเธียร) สกุลเดิม พิมพะสิงห์ มีบุตร-ธิดา 3 คน
แปซิฟิกเกมส์

กีฬาแปซิฟิกเกมส์  เป็นการแข่งขันกีฬาหลากชนิด ระหว่างประเทศในโอเชียเนีย ซึ่งมีการจัดขึ้นในทุกสี่ปี เริ่มแข่งขันครั้งแรกในปี ค.ศ. 1963
กีฬาที่จัดแข่งขัน.
<templatestyles src="Col-begin/styles.css"/>
ฟรังก์เบลเยียม

ฟรังก์เบลเยียม (,) เป็นสกุลเงินที่ใช้กันในประเทศเบลเยียมมาตั้งแต่ปี ค.ศ. 1832 จนกระทั่งถึงปี ค.ศ. 2002 เมื่อมาแทนที่ด้วยยูโร ระหว่างปี ค.ศ. 1999 ถึงปี ค.ศ. 2002 โดยมีอัตราแลกเปลี่ยน 1 ยูโร ต่อ 40.3399 ฟรังก์
ระหว่างปี ค.ศ. 1944 ถึงปี ค.ศ. 2002 นั้น 1 ฟรังก์ลักเซมเบิร์กมีค่าเท่ากับ 1 ฟรังก์เบลเยียม ซึ่งทั้งสองสกุลเงินสามารถแลกเปลี่ยนในสองประเทศได้อย่างถูกกฎหมาย อย่างไรก็ตามการใช้เงินฟรังก์ลักเซมเบิร์กมักจะถูกปฏิเสธจากร้านค้าในเบลเยียม จึงทำให้เกิดความยุ่งยากในการแลกเปลี่ยนสกุลเงินที่ธนาคารเช่นเดิม
ยูมิ ยูมิ ยูมิ

เพลงชาติสาธารณรัฐวานูอาตู มีชื่อว่า ยูมิ ยูมิ ยูมิ  ประพันธ์และแต่งทำนองโดย François Vincent Ayssav (เกิด ค.ศ. 1955) และใช้เป็นเพลงชาติโดยพลเมืองวานูอาตูใน ค.ศ. 1980
กีฬาฟุตบอลในซีเกมส์ 2015 – รายชื่อผู้เล่นทีมชาย

ด้านล่างนี้คือ รายชื่อผู้เล่น ของการแข่งขัน ฟุตบอลในซีเกมส์ 2015 - ทีมชาย, เจ้าภาพโดย สิงคโปร์, จัดขึ้นระหว่างวันที่ 29 พฤษภาคม ถึง 15 มิถุนายน พ.ศ. 2558.
กลุ่ม เอ.
สิงคโปร์.
หัวหน้าผู้ฝึกสอน: Aide Iskandar
อินโดนีเซีย.
หัวหน้าผู้ฝึกสอน: Aji Santoso
พม่า.
ัหัวหน้าผู้ฝึกสอน: Kyi Linn
กัมพูชา.
หัวหน้าผู้ฝึกสอน: Lee Tae-hoon
ฟิลิปปินส์.
หัวหน้าผู้ฝึกสอน: Marlon Maro
กลุ่ม บี.
ไทย.
หัวหน้าผู้ฝึกสอน: โชคทวี พรหมรัตน์
มาเลเซีย.
หัวหน้าผู้ฝึกสอน: Tan Cheng Hoe
เวียดนาม.
หัวหน้าผู้ฝึกสอน: Toshiya Miura
ลาว.
หัวหน้าผู้ฝึกสอน: Dave Booth
บรูไน.
หัวหน้าผู้ฝึกสอน: Fakhrul Razi Ibrahim
ติมอร์-เลสเต.
หัวหน้าผู้ฝึกสอน: Fábio Magrão
ฟุตบอลลีกแชมเปียนชิป ฤดูกาล 2014–15

ฟุตบอลลีกแชมเปียนชิป ฤดูกาล 2014–15 (หรือเรียกว่า สกายเบตแชมเปียนชิป ด้วยเหตุผลด้านผู้สนับสนุน) เป็นการแข่งขันฟุตบอลลีกแชมเปียนชิป ฤดูกาลที่ 11 ของลีกภายใต้ชื่อปัจจุบันและในฤดูกาลที่ 23 ภายใต้รูปแบบการแบ่งลีกปัจจุบัน. โดยจะเริ่มต้นฤดูกาลวันที่ 8 สิงหาคม ค.ศ. 2014, และสิ้นสุดการแข่งขันในวันที่ 2 พฤษภาคม ค.ศ. 2015.
การเปลี่ยนแปลงจากฤดูกาลที่แล้ว.
การเปลี่ยนแปลงทีม.
ทีมเข้าแข่งขันทั้งหมด 24 ทีม โดยเป็น 17 ทีมจากในฤดูกาล 2013-14, 3 ทีมที่ตกชั้นจากพรีเมียร์ลีก ฤดูกาล 2013–14 และอีก 3 ทีมที่เลื่อนชั้นจากฟุตบอลลีกวัน ฤดูกาล 2013-14.
มายังแชมเปียนชิป.
เลื่อนชั้นจาก ลีกวัน
ตกชั้นจาก พรีเมียร์ลีก
จากแชมเปียนชิป.
ตกชั้นจาก ลีกวัน
เลื่อนชั้นจาก พรีเมียร์ลีก
ภาพรวมของทีม.
สนามและที่ตั้งของแต่ละสโมสร.
<templatestyles src="Col-begin/styles.css"/>
 "ณ วันที่ 2 พฤษภาคม 2015"
ลักกีสไตรก์

ลักกีสไตรก์  เป็นยี่ห้อของบุหรี่สัญชาติอเมริกัน เจ้าของคือกลุ่มบริติชอเมริกันโทแบ็กโค มักเรียกว่า "ลักกีส์" ลักกีสไตรก์เคยเป็นบุหรี่ที่ขายดีที่สุดในสหรัฐอเมริกาในระหว่างยุค 1930 ปัจจุบันลักกีสไตรก์มีกลุ่มผู้สนับสนุนที่เป็น "ลัทธิ" โดยเป็นกลุ่มคนจำนวนมากที่เคยสูบลักกีสไตรก์เมื่อยังเยาว์วัยยังคงหามาสูบอยู่
ขบวนรถชานเมือง (การรถไฟแห่งประเทศไทย)

ขบวนรถชานเมือง และ ขบวนรถธรรมดา เป็นขบวนรถประเภทหนึ่งของการรถไฟแห่งประเทศไทย ให้บริการในสายเหนือ สายตะวันออกเฉียงเหนือ สายใต้ และสายตะวันออก โดยถือเป็นระบบรถไฟชานเมืองในพื้นที่กรุงเทพมหานครและปริมณฑล รัศมีโดยรอบไม่เกิน 150 กิโลเมตร ขบวนรถชานเมืองจะจอดทุกสถานีและป้ายหยุดรถ รหัสเลขขบวนรถเป็นเลขสามหลัก ขึ้นต้นด้วยเลข 3 และ 4 และใช้ทางวิ่งร่วมกับรถไฟทางไกลและรถไฟสินค้า ทางส่วนใหญ่เป็นทางคู่
เราสองคนบนทางแห่งรัก

"เราสองคนบนทางแห่งรัก" เป็นเพลงประกอบละครโทรทัศน์เรื่อง "ทางเดินแห่งรัก" ในปี พ.ศ. 2557 ทางช่อง 3 ขับร้องโดยวง มิสเตอร์ทีม ประพันธ์เนื้อร้องโดย วัลยา พระคุ้มครอง แต่งทำนองโดย Vincent และเรียบเรียงโดย สมา ทรงสถิตย์สกุล ออกจำหน่ายในวันที่ 12 พฤศจิกายน พ.ศ. 2557 เนื้อหาของเพลงได้พูดถึงบนถนนความรัก หากมีใครสักคนที่พร้อมจะจับมือเดินเคียงข้­างฟันฝ่าอุปสรรคต่าง ๆ ไปด้วยกัน บนถนนเส้นนี้จะเต็มไปด้วยความอบอุ่นและควา­มสุข
การตอบรับ.
เพลง "เราสองคนบนทางแห่งรัก" ได้ติดอันดับสูงสุดที่ 8 จากการจัดอันดับของ 95.5 FM Virgin Hitz ประจำวันที่ 8 มีนาคม พ.ศ. 2558 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
ยอดิน

ยอดิน ชื่อวิทยาศาสตร์: "Morinda angustifolia" ภาษากะเหรี่ยงเรียก เคาะ ไม้พุ่ม ลำต้นตั้งตรง ใบเดี่ยว ปิวใบด้านบนสีเขียวเข้มเรียบเป็นมัน ผิวใบด้านล่างสากมือเล็กน้อย ดอกช่อ ออกตามปลายยอด ดอกย่อยเป็นดอกสมบูรณ์เพศ กลีบดอกสีขาว เชื่อมติดกันเป็นหลอด ปลายแยกเป็น 5 กลีบ อับละอองเรณูสีเหลืองอ่อน 
ชาวกะเหรี่ยงนำรากมาใช้ย้อมผ้าให้สีน้ำตาลเข้ม ใบต้มน้ำดื่มหรือเคี้ยวกินสด แก้ปวดท้อง
วูบหนึ่งในคืนเหงา

"วูบหนึ่ง...ในคืนเหงา" เป็นซิงเกิลของนักร้องสมิทธิ์ อารยะสกุล จากอัลบั้ม Voice Male กับค่ายจีเอ็มเอ็ม แกรมมี่ ประพันธ์เนื้อร้องโดย วิวัฒน์ ฉัตรธีรภาพ แต่งทำนองและเรียบเรียงโดย สุดชาย ธรรมศิวพัฒน์ ออกจำหน่ายวันที่ 19 มีนาคม พ.ศ. 2550
การตอบรับ.
เพลง วูบหนึ่งในคืนเหงา ได้อันดับ 11 จากการจัดอันดับของฮอตเวฟ ในชาร์ตของ 91.5 เอฟเอ็ม ฮอตเวฟ ท็อป 20 ชาร์ต ประจำวันที่ 10 มิถุนายน พ.ศ. 2550 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
สกุลยอ

สกุลยอ หรือ Morindaเป็นสกุลของพืชมีดอกในวงศ์ Rubiaceae. ชื่อสกุลมาจาก ภาษาละติน "morus" "มัลเบอร์รี", ซึ่งตั้งตามลักษณะของผล และ "indica", หมายถึงอินเดีย
ลักษณะ.
ประกอบด้วยสมาชิก 80 สปีชีส์,แพร่กระจายในเขตร้อนของโลก มีทั้งไม้ยืนต้น ไม้พุ่ม หรือไม้เลื้อย พืชในสกุลนี้ผลเป็นผลรวม ซึ่งเป็นผลสดเช่นยอหรือผลแห้ง ส่วนใหญ่กระจายพันธุ์ใน เกาะบอร์เนียว เกาะนิวกินี ออสเตรเลียเหนือ และ นิวคาเลโดเนีย
ตัวอย่างสปีชีสฺ.
พืชที่เคยอยู่ในสกุล"Appunettia" ปัจจุบันถือว่าเป็นชื่อพ้องกับ "Morinda".
จุดอ่อนของฉันอยู่ที่หัวใจ

"จุดอ่อนของฉันอยู่ที่หัวใจ" เป็นซิงเกิลและเพลงประกอบละคร "สวรรค์เบี่ยง" ในปี พ.ศ. 2551 ทางสถานีวิทยุโทรทัศน์ไทยทีวีสีช่อง 3 ขับร้องโดยปองศักดิ์ รัตนพงษ์ ในสังกัดจีเอ็มเอ็ม แกรมมี่ ประพันธ์เนื้อร้องโดย สีฟ้า แต่งทำนองและเรียบเรียงโดย อภิไชย เย็นพูนสุข ออกจำหน่ายในปี พ.ศ. 2551
เพลงนี้ได้รับรางวัลมากมาย ได้แก่ รางวัลอินยังเจเนอเรชันชอยส์ ,รางวัลทีวี 3 อวอร์ดส์ และซี้ด อวอร์ดส์
การตอบรับ.
เพลง "จุดอ่อนของฉันอยู่ที่หัวใจ" ติดอันดับสูงสุด 1 จากการจัดอันดับของ 94 อีเอฟเอ็ม ในชาร์ต 94.0 เอฟเอ็ม อีเอฟเอ็ม ท็อป 20 ชาร์ต ประจำวันที่ 17 พฤษภาคม พ.ศ. 2551 และ ติดอันดับสูงสุด 1 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 11 พฤษภาคม พ.ศ. 2551 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
พีแคน

พีแคน (ชื่อวิทยาศาสตร์: "Carya illinoinensis") เป็นพืชในวงศ์ค่าหด (Juglandaceae) มีถิ่นกำเนิดในเม็กซิโกและทางตอนใต้ของสหรัฐ คำว่า pecan ในภาษาอัลกอนควิน (Algonquin) แปลว่า "ผลไม้ที่ต้องใช้หินกะเทาะเปลือก"
พีแคนเป็นไม้ยืนต้นผลัดใบ สูงประมาณ 20-40 เมตร ใบเรียงสลับแบบขนนก มีใบย่อย 9-17 ใบ ผลเป็นผลแบบดรุป (ผลที่มีเมล็ดแข็ง) ซึ่งสามารถรับประทานได้ทั้งแบบสดและนำไปแปรรูป
ประโยชน์.
ในพีแคนมีไขมันมากกว่า 70 เปอร์เซ็นต์ อุดมไปด้วยแมงกานีส และเป็นแหล่งของโปรตีนและไขมันไม่อิ่มตัว พีแคนเป็นส่วนผสมในขนมหลายชนิด เช่น พาย คุกกี้ หรือบราวนี่ ในทางการแพทย์ พีแคนสามารถลดโอกาสการเป็นนิ่วในถุงน้ำดีในผู้หญิง และช่วยลดระดับคอเลสเตอรอลได้
จิตไร้สำนึก

จิตไร้สำนึก  ประกอบด้วยกระบวนการในจิตซึ่งเกิดขึ้นโดยอัตโนมัติและไม่สามารถพินิจภายในได้ มีกระบวนการคิด ความจำ อารมณ์และแรงจูงใจ แม้กระบวนการเหล่านี้มีอยู่ใต้ผิวของความตระหนักพิชาน (conscious) แต่มีทฤษฎีว่า จิตไร้สำนึกส่งอิทธิพลต่อพฤติกรรม คำนี้บัญญัติโดย ฟรีดริช เชลลิง นักปรัชญาจินตนิยมชาวเยอรมันสมัยคริสต์ศตวรรษที่ 18 และภายหลังเซมาเอล เทย์เลอร์ โคละริดจ์ กวีและผู้เขียนงานประพันธ์ นำเข้ามาในภาษาอังกฤษ ซิกมุนด์ ฟรอยด์ นักประสาทวิทยาและนักจิตวิเคราะห์ชาวออสเตรียพัฒนาและเผยแพร่มโนทัศน์ดังกล่าว หลักฐานเชิงประจักษ์แนะว่า ปรากฏการณ์ไร้สำนึกมีความรู้สึกที่ถูกกดเก็บ ทักษะอัตโนมัติ สัญชานใต้ระดับ (subliminal perception) ความคิด นิสัยและปฏิกิริยาอัตโนมัติ และอาจยังมีปม (complex) ความกลัวและความปรารถนาที่ซ่อนอยู่ ในทฤษฎีจิตวิเคราะห์ เข้าใจว่ากระบวนการไร้สำนึกแสดงออกในฝันในรูปสัญลักษณ์ เช่นเดียวกับการพลั้งปาก (slips of the tongue) และมุกตลก ฉะนั้น จึงมองได้ว่าจิตไร้สำนึกเป็นบ่อเกิดของฝันและความคิดอัตโนมัติ (ที่ปรากฏโดยไม่มีสาเหตุชัดเจน) คลังความจำที่ถูกลืม (ซึ่งยังอาจเข้าถึงพิชานในภายหลัง) และที่ตั้งของความรู้โดยปริยาย (implicit knowledge, หมายถึง สิ่งที่สิ่งที่เรียนรู้มาอย่างดีจนทำได้โดยไม่ต้องคิด)
กุลณัฐ กุลปรียาวัฒน์

กุลณัฐ กุลปรียาวัฒน์ (เกิด 30 พฤษภาคม พ.ศ. 2519) ชื่อเล่น น้ำฝน เป็นนักแสดงและผู้จัดละครชาวไทย มีชื่อเสียงขึ้นมาในราวปี พ.ศ. 2538 ในฐานะดาราวัยรุ่นจากการแสดงนำในภาพยนตร์ไทยเรื่อง เพื่อนกันเฉพาะวันหยุด และละครโทรทัศน์ทาง ช่อง 7 "นายขนมต้ม" แสดงคู่กับ สมรักษ์ คำสิงห์ ปัจจุบันมีผลงานละครออกมาเป็นระยะ ๆ นอกเหนือจากงานแสดงยังมีกิจการส่วนตัว คือ ขายขนมจีน การศึกษา จบมัธยมจาก โรงเรียนสายน้ำผึ้ง ปริญญาตรี คณะวิทยาการจัดการ สาขาวิชานิเทศศาสตร์ มหาวิทยาลัยสวนดุสิต ด้านชีวิตส่วนตัวปัจจุบันสมรสกับ จอร์แดน วินเทอร์ และ มีบุตร-ธิดาด้วยกันสองคนคือ ทาเรีย วินเทอร์ และ เจคอร์ป วินเทอร์
เดฟ มัสเทน

เดวิด สก็อต "เดฟ" มัสเทน  หรือ เดฟ มัสเทน (เกิด 13 กันยายน ค.ศ. 1961 –) เป็นนักกีตาร์และนักร้องชาวอเมริกัน เป็นที่รู้จักในฐานะอดีตมือกีตาร์หลักแห่งวงเมทัลลิกา และเป็นผู้ร่วมก่อตั้งวงเมกาเดธ โดยอยู่ในตำแหน่งนักร้องนำและมือกีตาร์หลัก
มัสเทนเป็นเจ้าของเทคนิค "สไปเดอร์คอร์ด" (Spider chord) ซึ่งได้รับความนิยมช่วงหนึ่งในยุค 80 สำหรับแนวจังหวะเพลงแทรชเมทัล มีลักษณะคือการตัดทอนเสียงจากสายสตริงในขณะริฟฟ์กีตาร์ ที่ต้องการเปลี่ยนคอร์ดสตริงในหลายๆครั้ง
ในเดือนมีนาคม 2004 นิตยสารกีตาร์เวิร์ด ได้มีการจัดอันดับมือกีตาร์เฮฟวีเมทัลที่ยิ่งใหญ่ที่สุดตลอดกาล โดยนิตยสารให้มัสเทนร่วมกับมาร์ตี ไฟรด์แมน อดีตสมาชิกวงเมกาเดธ เป็นมือกีตาร์เฮฟวีเมทัลที่ยิ่งใหญ่ที่สุดอันดับร่วม 19 จาก 100
ประวัติ.
เดวิด มัสเทน เกิดในลาเมซา รัฐแคลิฟอร์เนีย เป็นบุตรชายของ เอมิลี และจอห์น มัสเทน พ่อของเขาเป็นลูกครึ่งฝรั่งเศสและฟินแลนด์ และแม่ของเขาเป็นยิว 
การร่วมวง.
เมทัลลิกา.
มัสเทน ได้เข้าร่วมวงเมทัลลิกา ในปี 1981 จากหนังสือพิมพ์ท้องถิ่นของ เดอะ ไซเคิล (The Cycle) ที่ลาร์ส อุลริช มือกลองและ เจมส์ เฮทฟิลด์ นักร้องนำและริทึมกีตาร์ สองผู้ร่วมก่อตั้งวงเมทัลลิกา ได้ประกาศรับสมัครมือกีตาร์หลักร่วมวง ซึ่งมัสเทนก็ได้เป็นสมาชิกในเวลาต่อมา ตามมาด้วยคลิฟฟ์ เบอร์ตัน มือเบส 
ในปี 1982 เมทัลลิกา ก็ได้ออกอัลบั้ม คิลเอ็มออล (Kill 'Em All) ซึ่งเป็นอัลบั้มแรกของวง ได้สำเร็จ และนับเป็นอัลบั้มเดียวและสุดท้ายที่มัสเทน ร่วมเล่นเป็นมือกีตาร์หลักให้ จากปัญหานิสัยส่วนตัวของมัสเทนและการติดแอลกอฮอล์และสารเสพติดหนัก ตำแหน่งมือกีตาร์หลักจึงเปลี่ยนเป็นเคิร์ก แฮมเม็ตต์แทน 
เมกาเดธ.
วงได้ก่อตั้งในปี 1983 ร่วมกับ เดวิด เอลเลฟสัน มือเบส และได้เปิดตัวอัลบั้มแรก "คิลลิงอีสมายบิซซิเนส...แอนด์บิซซิเนสอีสกอด!" (Killing Is My Business... and Business Is Good!) ในปี 1985 โดยได้ คริส โปแลนด์ เป็นมือกีตาร์หลัก และการ์ ซามูเอลสัน เป็นมือกลอง 
ในสมัยที่ มาร์ตี ไฟรด์แมน (Marty Friedman) เป็นมือกีตาร์ร่วมกับมัสเทน นับเป็นยุคทองครั้งสำคัญของวงเมกาเดธ ที่มีการออกอัลบั้มฮิตมากมายเช่น "รัสต์อินพีซ" (Rust in Peace) ที่มีเพลงฮิตโดยเฉพาะเพลง "โฮลีวอรส์...เดอะพันนิชเมินท์ดิว" (Holy Wars... The Punishment Due) ที่ใช้จังหวะเปิดด้วยการริฟฟ์กีตาร์คู่ระหว่างไฟรด์แมนและมัสเตนที่รวดเร็วเป็นเวลากว่า 2.26 นาทีและคั่นกลางด้วยกีตาร์โปร่งโดยมาร์ตี ไฟรด์แมน ตามมาด้วยจังหวะช้า ก่อนจะกลับไปสู่จังหวะเร็วตามสไตล์แทรชเมทัลอีกครั้ง อัลบั้ม "เคาท์ดาว์นทูเอ็กซ์ทินชัน" (Countdown to Extinction) เปิดตัวด้วยการติดอันดับที่ 2 บนบิลบอร์ด 200 มีเพลงดังอย่าง ซิมโฟนีออฟเดสตรัคชัน (Symphony of Destruction) อัลบั้ม "ยูธานาเซีย" (Youthanasia) อัลบั้ม "คริฟท์ทิง ไรท์ทิง" (Cryptic Writings) ที่มีเพลงดังอย่าง "ทรัสท์" (Trust) ซึ่งประสบความสำเร็จมากที่สุดของเมกาเดธด้วยการไต่อันดับ 5 บนบิลบอร์ดเมนสตรีมร็อคชาร์ท 
ภายหลังออกอัลบั้ม "ริสก์" (Risk) ซึ่งเป็นอัลบั้มสุดท้ายที่มีมาร์ตี ร่วมวงด้วย เมกาเดธก็มีการเปลี่ยนแปลงมือกีตาร์รอง รวมถึงมือกลองบ่อยครั้ง แต่วงก็ยังคงออกผลงานอัลบั้มออกมาอย่างต่อเนื่อง โดยมีมัสเทนและเอลเลฟสัน เป็นสองสมาชิกที่ยังคงยืนหยัดร่วมกับวงมาจนถึงปัจจุบัน แม้จะมีปัญหาเรื่องการฟ้องร้องกันเองก็ตามระหว่างเอลเลฟสันกับมัสเทนในปี 2005 ทำให้มีช่วงหนึ่งที่เอลเลฟสันออกจากวง ทำให้อัลบั้ม "เดอะซิสเตมแฮสเฟลเลด" (The System Has Failed) อัลบั้ม "ยูไนเต็ด แอบบอมิเนชันส์" (United Abominations) และอัลบั้ม "เอนเกม" (Endgame) แต่สุดท้ายก็กลับมารวมอัดเสียงอีกครั้งในปี 2011 ในอัลบั้ม "เทอร์ทีน" (Thirteen)
ราชรัฐเวลส์

ราชรัฐเวลส์  เป็นรัฐที่ตั้งอยู่บนเกาะบริเตนใหญ่ระหว่าง ค.ศ. 1216–1542 เวลส์ในช่วงการปกครองโดยราชวงศ์ละเวลินมีสถานะเป็นรัฐอิสระที่มีการปกครองตนเองโดยเจ้าชายแห่งเวลส์ ซึ่งต้องถวายสัตย์ความภักดีแก่กษัตริย์อังกฤษ อย่างไรก็ตาม ภายหลังพระเจ้าเฮนรีที่ 3 แห่งอังกฤษได้เสด็จสวรรคตและพระเจ้าเอ็ดเวิร์ดได้สืบราชบัลลังก์ พระเจ้าเอ็ดเวิร์ดต้องการยึดครองเวลส์มาก ดังนั้นในปี ค.ศ. 1277 พระองค์ทรงเริ่มทำสงครามกับเวลส์ และสามารถพิชิตเวลส์ได้ในปี ค.ศ. 1283 เวลส์จึงสิ้นสุดการปกครองโดยราชวงศ์ละเวลิน และตำแหน่งเจ้าชายแห่งเวลส์ ถูกใช้เป็นตำแหน่งรัชทายาทในราชบัลลังก์อังกฤษนับแต่นั้น
เชริง ตบกยา

เชริง ตบกยา (เกิด 19 กันยายน ค.ศ. 1965) เป็นนักการเมืองชาวภูฏาน ซึ่งดำรงตำแหน่งเป็นนายกรัฐมนตรีของภูฏานตั้งแต่เดือนกรกฎาคม ค.ศ. 2013 ถึงเดือนสิงหาคม ค.ศ. 2018 นอกจากนี้ เขายังเป็นหัวหน้าพรรคประชาธิปไตยประชาชน และเคยเป็นผู้นำฝ่ายค้านในสภาแห่งชาติตั้งแต่เดือนมีนาคม ค.ศ. 2008 ถึงเดือนเมษายน ค.ศ. 2013
เชริง ตบกยาเป็นสมาชิกผู้ร่วมก่อตั้งพรรคประชาธิปไตยประชาชน และเป็นผู้รับผิดชอบในการจัดตั้งพรรค ในฐานะพรรคจดทะเบียนพรรคแรกของประเทศภูฏาน
เชริง ตบกยาได้รับปริญญาวิทยาศาสตรบัณฑิตในสาขาวิศวกรรมเครื่องกลจากโรงเรียนวิศวกรรมสเวนสันของมหาวิทยาลัยพิตต์สเบิร์กในปี ค.ศ. 1990 และต่อมา ได้รับปริญญาโทในสาขาการบริหารรัฐกิจจากมหาวิทยาลัยฮาร์วาร์ดในปี ค.ศ. 2004 เขาได้รับการศึกษาที่สองของเขาในประเทศอินเดีย ที่บ้านของดอกเตอร์เกรแฮม ในเมืองกาลิมปง ที่อยู่ใกล้กับดาร์จีลิง ทางตะวันออกของเทือกเขาหิมาลัย
เขาเป็นข้าราชการพลเรือนก่อนที่จะเข้ามามีส่วนร่วมทางการเมือง โดยได้เริ่มต้นอาชีพของเขาในปี ค.ศ. 1991 ในสาขาเทคนิคและอาชีวศึกษา สังกัดกรมสามัญศึกษา ส่วนในปี ค.ศ. 1998 เขาได้ก่อตั้งและเป็นหัวหน้าศูนย์ฝึกอบรมแห่งชาติ และทำหน้าที่เป็นผู้อำนวยการในกระทรวงแรงงานและทรัพยากรมนุษย์ ตั้งแต่ปี ค.ศ. 2003 ถึงปี ค.ศ. 2007
ชิต มั่นศิลป์ สินาดโยธารักษ์

พลโท ชิต มั่นศิลป์ สินาดโยธารักษ์ (พ.ศ. 2439 - พ.ศ. 2531) อดีตรัฐมนตรีว่าการกระทรวงกลาโหม รัฐมนตรีว่าการกระทรวงมหาดไทย รัฐมนตรีช่วยว่าการกระทรวงกลาโหม และรัฐมนตรีไม่ได้ประจำกระทรวง
ประวัติ.
พลโท ชิต มั่นศิลป์ สินาดโยธารักษ์ เกิดเมื่อ พ.ศ. 2439 สมรสกับสนอง สินาดโยธารักษ์ มีบุตร-ธิดา 5 คนคือ นางสนิท สืบแสง, นางวรพรรณ อมาตยกุล, นางสินี โคล, พลโท อนุชิต สินาดโยธารักษ์,และ นางสาวสุนง สินาดโยธารักษ์ 
พลโท ชิต มั่นศิลป์ จบการศึกษาจากโรงเรียนนายร้อยทหารบก แล้วเข้ารับราชการในกองทัพบก ขณะมียศ พันตรี ได้รับพระราชทานบรรดาศักดิ์เป็น หลวงสินาดโยธารักษ์ รับราชการจนมียศสูงสุดที่ พลโท
พลโท ชิต มั่นศิลป์ สินาดโยธารักษ์ ถึงแก่อสัญกรรมเมื่อ พ.ศ. 2531 สิริอายุ 92 ปี พระราชทานเพลิงศพ ณ เมรุวัดมกุฏกษัตริยาราม เมื่อวันที่ 7 สิงหาคม พ.ศ. 2532
การทำงาน.
ในปี พ.ศ. 2487 พลโท ชิต มั่นศิลป์ ได้รับการแต่งตั้งเป็นรัฐมนตรีไม่ได้ประจำกระทรวงในรัฐบาลพันตรี ควง อภัยวงศ์ ต่อมาได้ย้ายไปเป็นรัฐมนตรีช่วยว่าการกระทรวงกลาโหม และลาออกพร้อมคณะรัฐมนตรี 
ในพ.ศ. 2488 ได้รับการแต่งตั้งเป็นรัฐมนตรีว่าการกระทรวงกลาโหมในรัฐบาลนายทวี บุณยเกตุ และได้ดำรงตำแหน่งต่อมาในรัฐบาลหม่อมราชวงศ์เสนีย์ ปราโมช ก่อนจะลาออกไปเมื่อวันที่ 14 ตุลาคม พ.ศ. 2488 เนื่องจากสุขภาพไม่ดี เมื่อพ.ศ. 2489 ได้รับการแต่งตั้งเป็นรัฐมนตรีว่าการกระทรวงกลาโหมอีกครั้งในรัฐบาลพันตรี ควง อภัยวงศ์ และลาออกพร้อมคณะรัฐมนตรี 
เมื่อพ.ศ. 2490 ได้รับการแต่งตั้งเป็นรัฐมนตรีว่าการกระทรวงมหาดไทย และลาออกพร้อมคณะรัฐมนตรี เมื่อ พ.ศ. 2491 
นอกจากนี้ยังได้รับการแต่งตั้งเป็นสมาชิกวุฒิสภาในวุฒิสภาไทย ชุดที่ 2
จำลอง ดาวเรือง

จำลอง ดาวเรือง (9 ตุลาคม พ.ศ. 2453 - 4 มีนาคม พ.ศ. 2492) เป็นอดีตรัฐมนตรีช่วยว่าการกระทรวงพาณิชย์ อดีตสมาชิกสภาผู้แทนราษฎรจังหวัดมหาสารคาม 3 สมัย และเป็นนักการเมือง หนึ่งใน "สี่เสืออีสาน" ซึ่งประกอบด้วย นายจำลอง ดาวเรือง นายทองอินทร์ ภูริพัฒน์ นายเตียง ศิริขันธ์ และนายถวิล อุดล หนึ่งในสมาชิกขบวนการเสรีไทย และเป็นรัฐมนตรีที่ถูกสังหารเมื่อปี พ.ศ. 2492 สิริอายุ 38 ปี
ประวัติ.
นายจำลอง ดาวเรือง เกิดเมื่อวันที่ 9 ตุลาคม พ.ศ. 2453 ที่บ้านงัวบา ตำบลงัวบา อำเภอวาปีปทุม เป็นบุตรคนที่ 4 ของนายมา และนางสอน ในจำนวนพี่น้องทั้งหมด 6 คน พื้นเพเป็นลูกอีสานคนมหาสารคาม ครอบครัวมีฐานะยากจน แต่เป็นผู้มีความรู้ความสามารถและมีใจรักใฝ่รู้ใฝ่เรียน เมื่อสำเร็จการศึกษาชั้นมัธยมศึกษาปีที่ 5 ซึ่งเป็นชั้นสูงสุดของโรงเรียนแล้ว จึงได้เข้ามาศึกษาต่อด้านช่างเครื่องยนต์ ณ โรงเรียนช่างกล ในกรุงเทพมหานคร โดยได้รับการสนับสนุนจากหลวงพิศิษฐ์ศุภกร (เจ๊กหยงนี) ซึ่งเป็นเจ้าของบริษัทรถขนส่งในจังหวัดร้อยเอ็ด ชีวิตสมรสของท่านนั้นมีภรรยาชื่อนางทองดำ ดาวเรือง
งานการเมือง.
จำลอง ได้รับเลือกตั้งสมาชิกสภาผู้แทนราษฎรครั้งแรกใน พ.ศ. 2480 และได้รับเลือกตั้งเรื่อยมา รวม 3 สมัย
สมาชิกสภาผู้แทนราษฎร.
จำลอง ดาวเรือง ได้รับการเลือกตั้งเป็นสมาชิกสภาผู้แทนราษฎรมาแล้ว 3 สมัย คือ
รัฐมนตรี.
จำลอง ดาวเรือง ได้รับการแต่งตั้งเป็นรัฐมนตรี 4 สมัย
การเสียชีวิต.
นายจำลอง ดาวเรือง ถูกจับกุมพร้อมกับ อดีตรัฐมนตรีอีสานอีก 2 คน คือ นายถวิล อุดล นายทองอินทร์ ภูริพัฒน์ รวมทั้ง ดร.ทองเปลว ชลภูมิ ก็ถูกนำตัวไปสังหารที่บริเวณทุ่งบางเขน ถนนพหลโยธิน กิโลเมตรที่ 14 ในวันที่ 4 มีนาคม พ.ศ. 2492 โดย กรมตำรวจ ในเวลานั้นอ้างเหตุว่า มีโจรคอมมิวนิสต์มลายู มาชิงตัว 4 อดีตรัฐมนตรี และเกิดการต่อสู้ขึ้น จนทำให้ทั้ง 4 คน ถูกลูกหลงเสียชีวิตทั้งหมด แต่ไม่ใคร่จะมีใครเชื่อข้ออ้างดังกล่าวนัก เนื่องจากไม่มีตำรวจเสียชีวิตหรือบาดเจ็บแม้แต่รายเดียว
เจาะมิติพิชิตบัลลังก์

เจาะมิติพิชิตบัลลังก์ (#เปลี่ยนทาง ปู้ ปู้ จิง ซิน) ละครโทรทัศน์จีนแนวพีเรียดอิงประวัติศาสตร์ ออกฉายที่จีน : 10 - 29 กันยายน พ.ศ. 2554 ดัดแปลงจากนิยายจีนอิงประวัติศาสตร์ชื่อเดียวกัน แต่งโดยถงหัว ฉบับภาษาไทยแปลและเรียบเรียงโดย อรจิรา จัดพิมพ์โดย สำนักพิมพ์สยามอินเตอร์บุ๊คส์ มีความยาว 4 เล่ม เรื่องราวของจางเสี่ยว หญิงสาวในยุคปัจจุบันที่ย้อนเวลากลับไปในรัชสมัยคังซี ฮ่องเต้แห่งราชวงศ์ชิง เธอฟื้นขึ้นมาในร่างของ หม่าเอ่อไท่รั่วซี ธิดาคนรองของแม่ทัพตระกูลหม่าเอ่อไท่ องค์หญิงรั่วซีเข้าไปอยู่ในวังวนแห่งการเปลี่ยนแปลงในวังหลวง เธอพยายามหาวิธีกลับสู่ยุคปัจจุบันแต่ก็อับจนหนทาง เธอจึงจำใจต้องอยู่ท่ามกลางวังวนการชิงรักหักสวาทของบรรดาองค์ชายทั้งหลาย ทุกการกระทำส่งผลต่อการเปลี่ยนแปลงอนาคตของเธอ แม้ว่าจะรู้ผลลัพธ์ของทุกคนเป็นอย่างดี แต่เธอกลับไม่รู้เลยว่าบทสรุปของชีวิตเธอจะเป็นอย่างไร และประวัติศาสตร์จะถูกเปลี่ยนแปลงเพราะเธอหรือไม่ 
ออกอากาศ ทางหูหนาน บรอดคาสติ้ง ซิสเต็ม (HBS)จำนวน : 35 ตอน กำกับ: หลี่กั๋วลี่ (ผู้กำกับหัวหน้าทีม), อู๋จินหยวน, หลินอวี่เฟิน, เติ้งเหว่ยเอิน เขียนบท: หวังลี่จือ แนวละคร: โรแมนติก, ดราม่า, ย้อนยุค, อิงประวัติศาสตร์, แฟนตาซี 
ตัวละคร.
การออกอากาศละครชุดในประเทศไทย.
ในประเทศไทย ไดีมีการนำละครชุดนี้ไปออกอากาศทางช่อง 3 เอสดี ในชื่อว่า ฝ่ามิติลิขิตสวรรค์ ทุกวันเสาร์ - อาทิตย์ เวลา 20.15 - 22.15 น. ตั้งแต่วันที่ 10 เมษายน - 7 มิถุนายน พ.ศ. 2558
ภาคต่อและรีเมค.
การผลิตละครโทรทัศน์จีนภาคต่อ โดยใช้ชื่อว่า scarlet heart 2 (เจาะมิติพิชิตบัลลังก์2) ออกอากาศปี ค.ศ. 2015 (พ.ศ. 2557)
การผลิตใหม่เป็นละครโทรทัศน์เกาหลี โดยใช้ชื่อว่า scarlet heart Ryo : moonlover (ข้ามมิติ ลิขิตสวรรค์)ได้มีการปรับเนื้อเรื่องใหม่ให้ตรงกับช่วงอาณาจักรโครยอ ออกอากาศในช่วงครึ่งปีหลังของปี ค.ศ. 2017 (พ.ศ. 2559)
การผลิตใหม่เป็นละครโทรทัศน์ไทย โดยใช้ชื่อว่า scarlet heart Thailand (ยังไม่มีกำหนดการออนแอร์)
ทองเปลว ชลภูมิ

ทองเปลว ชลภูมิ (6 กุมภาพันธ์ พ.ศ. 2455 – 4 มีนาคม พ.ศ. 2492) เป็นนักการเมืองชาวไทย เคยดำรงตำแหน่งรัฐมนตรี และสมาชิกสภาผู้แทนราษฎรจังหวัดปราจีนบุรี หนึ่งในสี่รัฐมนตรีที่ถูกสังหารเมื่อ พ.ศ. 2492 ซึ่งประกอบด้วย นายจำลอง ดาวเรือง, นายทองอินทร์ ภูริพัฒน์ และนายถวิล อุดล 
เขาเป็นอดีตเลขาธิการสภาผู้แทนราษฎร และอดีตเลขาธิการนายกรัฐมนตรี สิริอายุ 37 ปี
ประวัติ.
ดร.ทองเปลว ชลภูมิ เกิดเมื่อวันที่ 6 กุมภาพันธ์ พ.ศ. 2455 ที่อำเภออัมพวา จังหวัดสมุทรสงคราม ในครอบครัวที่มีอาชีพค้าขาย ในวัยเด็กจึงย้ายสถานที่เรียนไปหลายจังหวัดในเขตภาคกลาง ก่อนจะเดินทางเข้ากรุงเทพมหานคร ศึกษาต่อที่โรงเรียนเทพศิรินทร์ จบการศึกษาในปี พ.ศ. 2472 จากนั้นจึงได้เข้าทำงาน แล้วเข้าศึกษาต่อที่โรงเรียนกฎหมายของนายปรีดี พนมยงค์ แล้วเป็นหนึ่งในลูกศิษย์ของนายปรีดี ในปี พ.ศ. 2474 ได้นำหนังสือ ทรัพยศาสตร์ มาตีพิมพ์เล่มใหม่อีกครั้ง และเข้าร่วมเป็นคณะราษฎรสายพลเรือน มีน้องชายชื่อ พายัพ ชลภูมิ ชีวิตสมรสของท่านนั้นมีภรรยาชื่อนางนิ่มนวล ชลภูมิ
งานการเมือง.
ดร.ทองเปลว ชลภูมิ ได้รับการเลือกตั้งสมาชิกสภาผู้แทนราษฎรไทยเพิ่มเติม สิงหาคม พ.ศ. 2489 จังหวัดปราจีนบุรี แต่งตั้งเป็นรัฐมนตรี ในคณะรัฐมนตรีไทย คณะที่ 17 ของพลเรือตรี ถวัลย์ ธำรงนาวาสวัสดิ์ และต่อมาได้เข้าร่วมกับพรรคแนวรัฐธรรมนูญ
การเสียชีวิต.
ดร.ทองเปลว ชลภูมิ ถูกจับกุมพร้อมกับ อดีตรัฐมนตรีอีสานอีก 3 คน คือ นายถวิล อุดล, นายทองอินทร์ ภูริพัฒน์ และนายจำลอง ดาวเรือง ถูกนำตัวไปสังหารที่บริเวณทุ่งบางเขน ถนนพหลโยธิน กิโลเมตรที่ 14 ในวันที่ 4 มีนาคม พ.ศ. 2492 โดย กรมตำรวจ ในเวลานั้นอ้างเหตุว่า มีโจรคอมมิวนิสต์มลายู มาชิงตัว 4 อดีตรัฐมนตรี และเกิดการต่อสู้ขึ้น จนทำให้ทั้ง 4 คน ถูกลูกหลงเสียชีวิตทั้งหมด แต่ไม่ใคร่จะมีใครเชื่อข้ออ้างดังกล่าวนัก เนื่องจากไม่มีตำรวจเสียชีวิตหรือบาดเจ็บแม้แต่รายเดียว
เทศบาลเมืองบ้านทุ่ม

เทศบาลเมืองบ้านทุ่ม เป็นองค์กรปกครองส่วนท้องถิ่นประเภทเทศบาลเมือง ตั้งอยู่ในอำเภอเมืองขอนแก่น จังหวัดขอนแก่น ได้รับยกฐานะมาจากเทศบาลตำบลบ้านทุ่ม มีเขตรับผิดชอบครอบคลุมตำบลบ้านทุ่มทั้งตำบล
ภูมิศาสตร์.
เทศบาลเมืองบ้านทุ่มตั้งอยู่ในอำเภอเมืองขอนแก่น จังหวัดขอนแก่น มีระยะห่างจากอำเภอเมืองขอนแก่นประมาณ 14 กิโลเมตร ไปทางทิศตะวันตกของถนนมะลิวัลย์ (ขอนแก่น–ชุมแพ) และมีสภาพทั่วไปเป็นพื้นที่ราบมีลำห้วยไหลผ่าน เป็นดินร่วนปนทราย มีอาณาเขตติดต่อกับองค์กรปกครองส่วนท้องถิ่นข้างเคียง ดังนี้
ตำบล.
เทศบาลเมืองบ้านทุ่มครอบคลุมตำบลบ้านทุ่มทั้งตำบล หมู่บ้านในเขตตำบลบ้านทุ่มมีจำนวนทั้งหมด 18 หมู่บ้าน
เฮเซลนัต

เฮเซลนัต  เป็นผลไม้ที่ได้จากพืชในสกุล "Corylus" โดยเฉพาะชนิด "Corylus avellana" ซึ่งอยู่ในวงศ์กำลังเสือโคร่ง (Betulaceae) มีถิ่นกำเนิดในยุโรปและเอเชียตะวันตก พืชชนิดนี้เป็นไม้พุ่มผลัดใบ สูง 3-8 เมตร ใบเป็นรูปกลม ขอบใบหยักเป็นฟันเลื่อย มีขนที่ผิวใบ ดอกแยกเพศอยู่ร่วมต้น ออกเป็นช่อแบบหางกระรอก ดอกเพศผู้มีสีเหลืองอ่อน ยาว 5-12 เซนติเมตร ส่วนดอกเพศเมียมีสีแดงสด มีขนาดเล็กมาก ผลออกเป็นกลุ่มมีเปลือกแข็ง ทรงกลมถึงรี ยาว 15-20 มิลลิเมตร กว้าง 12-20 มิลลิเมตร สีน้ำตาลเหลือง เมื่อสุกจะแตกออก
ในเฮเซลนัตอุดมไปด้วยโปรตีนและไขมันไม่อิ่มตัว มีโฟเลตสูงที่สุดในบรรดาผลไม้เปลือกแข็งทั้งหมด เป็นส่วนผสมหลักในขนมพราลีน (praline) นอกจากนี้ยังมีผสมในช็อคโกแลตและเครื่องดื่มต่าง ๆ น้ำมันเฮเซลนัตมีประโยชน์หลายอย่าง มีใช้ในงานสุคนธบำบัด ผสมในเครื่องสำอาง และใช้เป็นน้ำมันประกอบอาหาร 
ตุรกีเป็นประเทศผู้ส่งออกเฮเซลนัตมากที่สุดในโลก คิดเป็น 75 เปอร์เซ็นต์ของตลาดทั่วโลก รองลงมาคืออิตาลี สหรัฐอเมริกา อาเซอร์ไบจาน และจอร์เจีย
คิตะฮิโรชิมะ (จังหวัดฮกไกโด)

คิตะฮิโรชิมะ (; โรมาจิ: "Kitahiroshima-shi"; : คิตะฮิโรชิมะชิ; "นครฮิโรชิมะเหนือ") เป็นนครในจังหวัดฮกไกโด ประเทศญี่ปุ่น มีอาณาเขตทางทิศตะวันตกติดกับนครซัปโปโระ คิตะฮิโรชิมะได้รับการยกฐานะจากเมืองเป็นนครเมื่อวันที่ 1 กันยายน ค.ศ. 1996
เขตคว็อนซ็อน

เขตคว็อนซ็อน เป็นเขตที่ตั้งอยู่ทางตะวันตกเฉียงใต้ของซูว็อน, จังหวัดคย็องกี, ประเทศเกาหลีใต้
การแบ่งเขตการปกครอง.
เขตคว็อนซ็อนแบ่งการปกครองย่อยออกเป็น "แขวง" (ดง)
รถด่วนพิเศษนครพิงค์

รถด่วนพิเศษนครพิงค์ (เลขขบวน: 1/2) เป็นรถด่วนพิเศษในอดีตขบวนหนึ่งของการรถไฟแห่งประเทศไทย ให้บริการระหว่างสถานีรถไฟกรุงเทพ เขตปทุมวัน กรุงเทพมหานคร ถึงสถานีรถไฟเชียงใหม่ อำเภอเมือง จังหวัดเชียงใหม่ ด้วยรถนั่งและนอนปรับอากาศชั้นหนึ่งและชั้นสอง (บนอ.ป. และ บนท.ป.) รถนั่งปรับอากาศชั้นที่2สำหรับผู้พิการ และรถเสบียงปรับอากาศ (บกข.ป) ปัจจุบันยุติการให้บริการและทดแทนด้วยรถด่วนพิเศษอุตราวิถีขบวนที่ 9/10 เดินรถเที่ยวสุดท้ายเมื่อวันที่ 11 พฤศจิกายน พ.ศ. 2559 (ถึงสถานีรถไฟกรุงเทพวันที่ 12 พฤศจิกายน พ.ศ. 2559) รวมระยะเวลาการใช้งานทั้งสิ้น 29 ปี 10 เดือน 30 วัน
ประวัติ.
รถด่วนพิเศษนครพิงค์ ในอดีตคือรถด่วนนครพิงค์ เป็นรถโดยสารปรับอากาศล้วน เปิดเดินรถครั้งแรกในวันที่ 13 เมษายน พ.ศ. 2530 และเป็นขบวนรถด่วนที่วิ่งคู่กับรถด่วนขบวนที่ 13/14 ซึ่งเปิดทำการมาตั้งแต่วันที่ 1 พฤศจิกายน พ.ศ. 2465 โดยใช้รถนั่งและนอนปรับอากาศชั้นที่ 1 รุ่นฮุนได 24 ที่นั่งและนอน ที่นำเข้าจากประเทศเกาหลีใต้ เมือปี พ.ศ. 2539 และรถนั่งและนอนปรับอากาศชั้นที่ 2 รุ่นแดวู 40 ที่นั่งและนอน ที่นำเข้าจากประเทศเกาหลีใต้ เมือปี พ.ศ. 2539 เช่นเดียวกับรถนั่งและนอนปรับอากาศชั้นที่ 1 และมีรถนั่งปรับอากาศชั้นที่ 2 ที่รองรับผู้โดยสารที่เป็นคนพิการ มีสิ่งอำนวยความสะดวกเพื่อผู้พิการ รวมทั้งห้องน้ำกว้างกว่ารถโดยสารปกติ โดยดัดแปลงมาจากรถนั่งปรับอากาศชั้น 3 เดิมจาก JR-west ประเทศญี่ปุ่น และมีตู้สำหรับสุภาพสตรีและเด็กอยู่ที่คันที่ 11 ในเที่ยวไป และคันที่ 3 ในเที่ยวกลับ 
ตั้งแต่ปี พ.ศ. 2545 รถด่วนพิเศษนครพิงค์ได้กลายมาเป็นขบวนรถตัวอย่างขบวนหนึ่งของการรถไฟฯ ควบคู่กับรถด่วนพิเศษระหว่างประเทศ รถด่วนพิเศษทักษิณ และรถด่วนพิเศษดีเซลรางขบวนที่ 21/22 กรุงเทพ - อุบลราชธานี - กรุงเทพ
รถด่วนพิเศษนครพิงค์ยกเลิกการเดินรถตั้งแต่คืนวันที่ 11 พฤศจิกายน (สำหรับขบวนที่ 1) และคืนวันที่ 12 พฤศจิกายน (สำหรับขบวนที่ 2) พ.ศ. 2559 และทดแทนด้วยการเดินรถด่วนพิเศษอุตราวิถีขบวนที่ 9/10 โดยใช้รถไฟชุด 115 คันจาก ประเทศจีนชุดละ 13 คัน โดยใช้ชุดเวลาเดิมกับด่วนพิเศษนครพิงค์ นับเป็นการปิดฉากขบวนรถด่วนพิเศษยอดนิยมมาทุกยุคทุกสมัยขวัญใจชาวต่างประเทศ ซึ่งรับใช้คนไทยและต่างประเทศมานานเกือบ 30 ปี
อ่าวซูรูงะ

อ่าวซูรูงะ (; โรมาจิ: "Suruga-wan") เป็นอ่าวบนเกาะฮนชูที่เชื่อมต่อกับมหาสมุทรแปซิฟิก ตั้งอยู่ในจังหวัดชิซูโอกะ ประเทศญี่ปุ่น ทิศตะวันตกของปากอ่าวเป็นที่ตั้งของเมืองโอมาซากิ และทางตะวันออกของอ่าวเป็นคาบสมุทรอิซุ
โอมาเอซากิ

โอมาเอซากิ (; โรมาจิ: "Omaezaki-shi") เป็นนครในจังหวัดชิซูโอกะ ประเทศญี่ปุ่น เป็นเมืองที่ตั้งอยู่บนแหลมของปากอ่าวซูรูงะ ที่เชื่อมต่อกับมหาสมุทรแปซิฟิก
พระหน่อแก้วกุมาร

พระหน่อแก้วกุมาร เป็นกษัตริย์แห่งล้านช้าง ครองราชย์ระหว่าง พ.ศ. 2114 ถึง พ.ศ. 2115 และระหว่าง พ.ศ. 2134 ถึง พ.ศ. 2139 พระองค์ทรงเป็นพระราชโอรสของสมเด็จพระไชยเชษฐาธิราช
ใน พ.ศ. 2114 เมื่อพระราชบิดาสวรรคตแล้ว พระองค์ได้รับการสถาปนาขึ้นเป็นกษัตริย์ภายใต้การสำเร็จราชการแผ่นดินของพระอัยกา (ตา) ของพระองค์คือพระยาสุมังคละโพธิสัตว์ ใน พ.ศ. 2115 พระองค์ถูกถอดจากราชบัลลังก์ ใน พ.ศ. 2118 พระองค์ถูกพม่าจับเป็นเชลยและส่งตัวไปพม่าในรัชสมัยของพระเจ้าบุเรงนอง
พระองค์ได้รับการปล่อยตัวจากการถูกจองจำโดยพระเจ้านันทบุเรงแห่งราชวงศ์ตองอูและเสด็จกลับเวียงจันทน์ โดยเสด็จขึ้นครองราชย์ที่เวียงจันทน์ใน พ.ศ. 2134 พระองค์ประกาศเอกราชจากพม่าใน พ.ศ. 2136 แต่ถูกโจมตีจากพม่าหลายครั้งตลอดรัชสมัยของพระองค์ พระองค์สวรรคตใน พ.ศ. 2139
คมชัดลึก อวอร์ด ครั้งที่ 12

คมชัดลึก อวอร์ด ครั้งที่ 12 เป็นการแจกรางวัลคมชัดลึก อวอร์ด เป็นครั้งที่ 12 โดยพิจารณาจากผลงานด้านวงการบันเทิงของไทยสาขาต่าง ๆ ในปี พ.ศ. 2557 พิธีการมอบรางวัลมีขึ้นในวันที่ 27 เมษายน พ.ศ. 2558 ณ โรงละครอักษรา คิงเพาเวอร์ ซอยรางน้ำ
ผลรางวัล.
ประเภทเพลงไทยสากล.
รางวัลอัลบั้มเพลงบรรเลงยอดเยี่ยม วง เดอะพาราไดซ์บางกอก หมอลำ อินเตอร์แนชั่นเนิล-แบนด์ อัลบั้ม The Paradise Bangkok Molam International
รางวัลศิลปินหน้าใหม่ยอดเยี่ยม วง Monomania อัลบั้ม another side of human
รางวัลศิลปินบันทึกเสียงยอดเยี่ยม วง Sugar analog อัลบั้ม EP.moiré
รางวัลศิลปินชายเดี่ยวยอดเยี่ยม สิงโต นำโชค อัลบั้ม Lucky
รางวัลศิลปินกลุ่มยอดเยี่ยม วง Bodyslam อัลบั้ม ดัม-มะ-ชา-ติ (dharmajati)
รางวัลเพลงยอดเยี่ยม เพลง สัตว์ประหลาด ของศิลปิน อภิวัชร์ เอื้อถาวรสุข
รางวัลอัลบั้มยอดเยี่ยม วง Monomania อัลบั้ม another side of human
ภาวะแอลกอฮอล์เป็นพิษ

ภาวะแอลกอฮอล์เป็นพิษ, ภาวะเป็นพิษเหตุสุรา, การเป็นพิษจากแอลกอฮอล์  หรือความเมา  เป็นภาวะทางสรีรวิทยา (ซึ่งยังอาจรวมการเปลี่ยนแปลงทางสรีรวิทยาของการรับรู้) อันเกิดจากการกินเอทานอล (แอลกอฮอล์)
ภาวะแอลกอฮอล์เป็นพิษเป็นผลจากที่แอลกอฮอล์เข้ากระแสเลือดเร็วกว่าสามารถเกิดเมแทบอลิซึมที่ตับ ซึ่งสลายเอทานอลเป็นผลพลอยได้ซึ่งไม่เป็นพิษ ฤทธิ์บางอย่างของภาวะแอลกอฮอล์เป็นพิษ (เช่น ภาวะครึ้มใจและการยับยั้งทางสังคมลดลง) เป็นหัวใจของความปรารถนาใช้แอลกอฮอล์เป็นเครื่องดื่ม และประวัติศาสตร์ของมันในฐานะยาที่ใช้เพื่อความสนุกสนาน (recreational drug) ที่แพร่หลายที่สุดอย่างหนึ่งของโลก แม้การใช้อย่างแพร่หลายนี้และความชอบด้วยกฎหมายของแอลกอฮอล์ในประเทศส่วนใหญ่ แหล่งข้อมูลการแพทย์จำนวนมากมักอธิบายภาวะแอลกอฮอล์เป็นพิษทุกระดับว่าเป็นภาวะถูกพิษรูปหนึ่งเพราะฤทธิ์ทำอันตรายต่อร่างกายในขนาดสูง บางศาสนามองว่าภาวะแอลกอฮอล์เป็นพิษเป็นบาป
อาการของภาวะแอลกอฮอล์เป็นพิษรวมภาวะครึ้มใจ ผิวหนังแดงและการยับยั้งทางสังคมลดลงในขนาดต่ำ โดยขนาดที่สูงขึ้นทำให้เกิดความเสื่อมรุนแรงของการรักษาสมดุล การประสานงานของกล้ามเนื้อ (ภาวะกล้ามเนื้อเสียสหการ) และความสามารถตัดสินใจ (อาจนำไปสู่พฤติกรรมรุนแรงหรือไม่คงเส้นคงวาได้) มากขึ้น ๆ ตลอดจนคลื่นไส้หรืออาเจียนจากฤทธิ์รบกวนของแอลกอฮอล์ต่อหลอดกึ่งวงกลมของหูชั้นในและการระคายเคืองทางเคมีของเยื่อเมือกกระเพาะอาหาร ระดับแอลกอฮอล์ในเลือดที่สูงเพียงพอจะทำให้เกิดโคม่าและเสียชีวิตจากฤทธิ์กดระบบประสาทส่วนกลางของแอลกอฮอล์
"ภาวะเป็นพิษแอลกอฮอล์เฉียบพลัน" เป็นศัพท์การแพทย์ที่เกี่ยวข้องซึ่งใช้บ่งชี้ความเข้มข้นของแอลกอฮอล์ที่สูงอย่างเป็นอันตรายในเลือด ที่สูงพอชักนำให้โคม่า การหายใจลดลงหรือกระทั่งเสียชีวิต ภาวะดังกล่าวถือเป็นภาวะฉุกเฉินทางการแพทย์
ก้องภูธร น.นพหิรัญ

ก้องภูธร น.นพหิรัญ (ชื่อเล่น:ต้น) มีชื่อจริงว่า นายภูเบศ ณ สงขลา เกิดเมื่อวันที่ 27 พฤษภาคม พ.ศ. 2537 เป็นชาวอำเภอไทรงาม จังหวัดกำแพงเพชร
ก้องภูธรเป็นนักมวยไทยชื่อดังค่าตัวเงินหมื่น โดยมีค่าตัวอยู่ที่ 15,000 บาท เริ่มชกมวยตามความต้องการของบิดาและมารดาที่ชื่นชอบมวยมาก รวมถึงตัวก้องภูธรเองที่ชอบมวยด้วย จึงไปอยู่ในสังกัดค่าย "แครี่บอย" ของ เติมศักดิ์ ปิติธนสารสมบัติ ก่อนจะย้ายไปที่ค่าย ก.แก้วเศษ ขึ้นชกครั้งแรกเมื่ออายุได้ 9 ขวบ ในชื่อ "เพชรภูธร ก.แก้วเศษ" ได้ค่าตัว 300 บาท 
ต่อจากนั้นไม่นานก้องภูธรจึงเลิกชกไประยะหนึ่งเพื่อไปช่วยกิจการค้าขายของมารดา ก่อนจะกลับมาชกอีกครั้งตามความต้องการของบิดาและมารดา โดยย้ายไปสังกัดค่าย ม.วัฒนชัย และชกในสังกัดศึกเพชรยินดี ของวิรัตน์ วชิรรัตนวงศ์ จนกระทั่ง นัทธี นพหิรัญ หรือ นัท เพชรลุมพินี เจ้าของค่ายมวยศักดิ์วารุณี เห็นลีลาการชกของก้องภูธรและชื่นชอบในตัวเขา นัทธีจึงซื้อตัวมาจากค่ายเดิมมาสร้างสรรค์ต่อในราคา 25,000 บาท 
ก้องภูธรเคยคว้าแชมป์มวยรอบซีพีเฟรชมาร์ทเงินล้าน ครั้งที่ 2 ในรายการ มวยดีวิถีไทย ซึ่งมีการถ่ายทอดสดทางสถานีวิทยุโทรทัศน์แห่งประเทศไทย เมื่อปี พ.ศ. 2556 คว้าแชมป์โดยการชนะคะแนน วีระพลเล็ก เอ็กซิดิคอลยิม เมื่อวันที่ 21 ธันวาคม พ.ศ. 2556 ที่ กรมทหารราบที่ 11 รักษาพระองค์ 
เมื่อประสบความสำเร็จในแบบมวยไทย ก้องภูธรหันมาชกมวยสากลอาชีพ โดยชกมวยสากลอาชีพครั้งแรกเมื่อวันที่ 10 มิถุนายน พ.ศ. 2557 ที่ ลานจอดรถโรงแรมสยามพาราไดซ์ เอนเตอร์เทนเมนท์คอมเพล็กซ์ ซอยงามวงศ์วาน 51 ร่วมรายการ น็อคเอาท์ ซีพีเฟรชมาร์ท ป้องกันแชมป์โลกเยาวชนสภามวยโลกกับ แซนดีฟ นักมวยชาวอินเดีย โดยก้องภูธรชนะน็อค วีระเดช มานพรุ่งโรจน์ ในยกที่ 3 ต่อจากนั้นชกชนะครั้งหนึ่ง ก่อนได้รับโอกาสชิงแชมป์โลกเยาวชนของสภามวยโลก ในรุ่นฟลายเวททันที ซึ่งก็สามารถเอาชนะนักมวยจีนได้แชมป์มาครองได้สำเร็จ
แต่หลังจากนั้น ก้องภูธรติดภารกิจไปรับราชการทหารอยู่ 5-6 เดือน ก่อนจะหันไปชกมวยไทยต่อ โดยเปลี่ยนชื่อใหม่เป็น โผน เมืองละโว้ และคว้าอันดับ 3 มวยรอบซีพีเงินล้านครั้งที่ 1 ก่อนจะเปลี่ยนชื่ออีกครั้งเป็น ก้องธรณี ส.บุญเยี่ยม และย้ายไปชกในสังกัดศึกวันทรงชัย ของโปรโมเตอร์ ทรงชัย รัตนสุบรรณ โดยขึ้นชกในรายการศึกยอดมวยไทยรัฐ โดยไฟต์แรกที่ขึ้นชก แพ้คะแนน กานต์ ก.กัมปนาท เมื่อวันที่ 26 พฤศจิกายน พ.ศ. 2559 ต่อมาเมื่อวันที่ 17 ธันวาคม ปีเดียวกัน ก้องธรณีขึ้นชกที่ยอดมวยไทยรัฐอีก โดยชนะน็อคยกที่ 2 ดอกไม้เงิน ป.พงษ์สว่าง
จนกระทั่งวันที่ 18 มิถุนายน พ.ศ. 2560 ก้องธรณีขึ้นชกในศึกมวยดีวิถีไทย ที่สนามมวยนานาชาติรังสิต โดยขึ้นชกกับ ฟ้ามีตา แทมบางไทร โดยครั้งนั้นก้องธรณีชกผิดฟอร์ม ผู้ชมในสนามได้ส่งเสียงกดดันให้กรรมการไล่ก้องธรณีลงจนกระทั่งกรรมการพิจิตต์ พรหมคง ผู้ชี้ขาด ไล่ก้องธรณีลงจากเวทีในยกสุดท้าย หลังจากนั้น ก้องธรณีได้เตรียมลาอุปสมบทในวันที่ 24 มิถุนายน ปีเดียวกัน และต่อมา หัวหน้าค่าย ส.บุญเยี่ยม ต้นสังกัดของก้องธรณี ได้สั่งห้ามก้องธรณีขึ้นชกในนามค่าย ส.บุญเยี่ยม และพร้อมขายสิทธิ์ขาดให้ค่ายมวยที่สนใจจะต้องการตัว
เมาค้าง

เมาค้าง  เป็นประสบการณ์ฤทธิ์ทางสรีรวิทยาและจิตวิทยาอันไม่พึงประสงค์ต่าง ๆ ให้หลังการบริโภคเอทานอล ซึ่งอยู่ได้นานถึงกว่า 24 ชั่วโมง อาการตรงแบบของเมาค้างอาจรวมปวดศีรษะ ง่วงซึม ปัญหาสมาธิ ปากแห้ง เวียนศีรษะ ล้า กระเพาะอาหารและลำไส้อึดอัด (gastrointestinal distress) ไม่หิว เหงื่อออก คลื่นไส้ การตอบสนองไวเกิน (hyper-excitability) และวิตกกังวล
แม้ยังไม่เข้าใจสาเหตุของเมาค้างดีนัก แต่ทราบหลายปัจจัยที่เกี่ยวข้องแล้ว ซึ่งรวมการคั่งของอะเซทัลดีไฮด์ การเปลี่ยนแปลงของระบบภูมิคุ้มกันและเมแทบอลิซึมของกลูโคส ภาวะขาดน้ำ ภาวะกระเดียดกรดเหตุเมแทบอลิก (metabolic acidosis) การสังเคราะห์พรอสตาแกลนดินที่ถูกรบกวน ปริมาตรเลือดส่งออกจากหัวใจต่อนาทีที่เพิ่มขึ้น การขยายหลอดเลือด การอดนอนและทุพโภชนาการ ฤทธิ์ของสารเติมแต่งหรือผลิตผลพลอยได้ที่จำเพาะต่อเครื่องดื่ม เช่น คอนจีเนอร์ (congener) ยังมีบทบาทสำคัญ ตรงแบบอาการเกิดหลังฤทธิ์เป็นพิษของแอลกอฮอล์เริ่มหมด โดยทั่วไปคือเช้าหลังคืนที่ดื่มหนัก
แม้มีการเสนอการเยียวยาที่เป็นไปได้จำนวนมาก แต่ไม่มีหลักฐานแน่ชัดที่เสนอว่าการเยียวยาใดมีประสิทธิภาพป้องกันหรือรักษาเมาค้างแอลกอฮอล์ การเลี่ยงแอลกอฮอล์หรือการดื่มปานกลางเป็นวิธีที่ทรงประสิทธิภาพที่สุดในการเลี่ยงเมาค้าง ผลพวงทางสังคม-เศรษฐกิจและความเสี่ยงทางสุขภาพของเมาค้างแอลกอฮอล์มีการขาดงาน สมรรถภาพอาชีพบกพร่อง ประสิทธิภาพลดลงและความสำเร็จทางวิชาการที่เลว เมาค้างยังอาจทำให้กิจกรรมประจำวันที่อาจเป็นอันตรายมีความเสี่ยง เช่น การขับรถหรือการปฏิบัติงานเครื่องจักรหนัก
ถอนตัว

"ถอนตัว" เป็นซิงเกิลของวงแคลช กับค่ายอัพจี ในเครือจีเอ็มเอ็ม แกรมมี่ จากอัลบั้ม Rock of Ages ประพันธ์เนื้อร้อง-แต่งทำนองโดย ปรีติ บารมีอนันต์ และเรียบเรียงโดย Ope & Clash ออกจำหน่ายในวันที่ 29 กรกฎาคม พ.ศ. 2551
การตอบรับ.
เพลง "ถอนตัว" ติดอันดับสูงสุด 1 จากการจัดอันดับของ ซี้ดเอฟเอ็ม ในชาร์ต ซี้ดเอฟเอ็ม ชาร์ตท็อป 20 ประจำวันที่ 19 ตุลาคม พ.ศ. 2551 โดยวัดจากการออกอากาศของคลื่นวิทยุในกรุงเทพมหานครและปริมณฑล จำนาน 40 สถานี
งานศึกษาตามยาว

งานศึกษาตามยาว
หรือ วิธีศึกษาระยะยาว
เป็นการศึกษาวิจัยโดยสหสัมพันธ์ที่สังเกตวัดค่าตัวแปรเดียวกัน ๆ เป็นระยะเวลายาว บ่อยครั้งเป็นทศวรรษ ๆ
เป็นการศึกษาแบบสังเกตประเภทหนึ่ง
มักใช้ในสาขาจิตวิทยาเพื่อศึกษาพัฒนาการต่าง ๆ ตลอดชั่วชีวิต
และในสาขาสังคมศาสตร์เพื่อศึกษาเหตุการณ์ต่าง ๆ ทั้งชีวิตหรือหลายชั่วชีวิต
เป็นการศึกษาที่ไม่เหมือนกับการศึกษาตามขวาง (cross-sectional study) เพราะการศึกษาตามขวางเปรียบเทียบลักษณะเดียวกันของบุคคลต่าง ๆ
แต่การศึกษาตามยาวติดตามบุคคลเดียวกัน ดังนั้น ค่าต่าง ๆ ที่พบในบุคคลเหล่านั้น มีโอกาสน้อยกว่าที่จะเป็นความแตกต่างทางวัฒนธรรมระหว่างชั่วคน
การศึกษาตามยาวจึงสามารถแสดงความเปลี่ยนแปลงที่แม่นยำกว่า และจึงมีการประยุกต์ใช้ในการศึกษาสาขาต่าง ๆ 
ในการแพทย์ การศึกษาแบบนี้ใช้เพื่อค้นหาตัวทำนาย (predictor) ของโรค
ส่วนในการโฆษณา ใช้เพื่อตรวจความเปลี่ยนแปลงทางทัศนคติและพฤติกรรมของผู้ชมโฆษณา
เนื่องจากการศึกษาแบบนี้เป็นแบบสังเกต คือสังเกตดูสภาพความจริงโดยที่ไม่เข้าไปจัดการ จึงมีการอ้างว่า มีกำลังที่จะตรวจจับความเป็นเหตุผลน้อยกว่าการศึกษาเชิงทดลอง
แต่เพราะว่า เป็นการสังเกตลักษณะในระดับบุคคลอย่างซ้ำ ๆ กัน จึงมีกำลังกว่าการศึกษาตามขวาง (cross-sectional study) เพราะสามารถแยกออกซึ่งความแตกต่างระหว่างบุคคลที่ไม่ได้ขึ้นกับเวลา และสามารถติดตามเหตุการณ์ตามลำดับเวลา
ข้อเสียของการศึกษาตามยาวก็คือใช้เวลามากและมีค่าใช้จ่ายสูง
ดังนั้น จึงไม่ค่อยสะดวกที่จะทำ
การศึกษาแบบนี้ช่วยให้นักสังคมศาสตร์แยกแยะระหว่างปรากฏการณ์ระยะสั้นกับปรากฏการณ์ระยะยาว เช่นความยากจน
คือ ถ้าอัตราความยากจนอยู่ที่ 10% ที่เวลาหนึ่ง ก็อาจจะหมายความว่า มีประชากร 10% พวกเดียวกันที่เป็นคนยากจนตลอด หรือว่า ในประชากรทั้งหมด ณ เวลาหนึ่ง จะมีประชากร 10% ที่เป็นคนยากจน
ซึ่งไม่สามารถจะแยกแยะได้โดยใช้การศึกษาตามขวางซึ่งวัดค่าต่าง ๆ เพียงครั้งเดียว
ประเภทต่าง ๆ ของการศึกษาตามยาวรวมทั้งงานศึกษาตามรุ่น (cohort study) และ panel study 
งานแบบแรกสุ่มตัวอย่างจากคนในรุ่น ซึ่งกำหนดเป็นกลุ่มบุคคลที่ประสบเหตุการณ์อย่างหนึ่ง (ปกติคือการเกิด) ในช่วงระยะเวลาหนึ่ง แล้วติดตามศึกษาเป็นระยะ ๆ
ส่วนงานแบบที่สองสุ่มตัวอย่างตามขวาง คือจากทั้งกลุ่มประชากร แล้วสำรวจข้อมูลต่าง ๆ เป็นระยะ ๆ 
ส่วนการศึกษาย้อนหลัง (retrospective study) เป็นการศึกษาตามยาวที่ตรวจข้อมูลย้อนหลัง
ยกตัวอย่างเช่น อาจจะตรวจดูบันทึกทางการแพทย์ของปีที่แล้วเพื่อตรวจหาแนวโน้ม
เชิงอรรถและอ้างอิง.
<templatestyles src="Reflist/styles.css" />
งานศึกษาตามรุ่นตามแผน

งานศึกษาตามรุ่นตามแผน 
เป็นการศึกษาตามรุ่น (cohort study) ที่ติดตามกลุ่มบุคคลที่มีลักษณะคล้าย ๆ กัน (cohort) แต่ต่างกันโดยองค์ที่เป็นประเด็นการศึกษา เพื่อที่จะกำหนดว่าองค์เหล่านี้มีอิทธิพลต่ออัตราการเกิดของผล (outcome) เช่นโรค มากเท่าไร 
ยกตัวอย่างเช่น เราสามารถติดตามรุ่นของคนขับรถบรรทุกวัยกลางคนที่มีลักษณะนิสัยการสูบบุหรี่ต่าง ๆ กัน
เพื่อทดสอบสมมุติฐานว่า อัตราการเกิดโรคมะเร็งปอดภายใน 20 ปีจะอยู่ในระดับสูงสุดสำหรับผู้สูบบุหรี่มาก ตามมาด้วยผู้สูบบุหรี่น้อยลงมา และผู้ที่ไม่สูบบุหรี่
งานศึกษาตามแผนเป็นวิธีการศึกษาที่สำคัญเพื่อตรวจสอบสมุฏฐานของโรคและความเจ็บไข้อย่างอื่น ๆ
ลักษณะะเฉพาะของงานก็คือ เมื่อรับสมัครลงทะเบียนผู้ร่วมเข้าการทดลองเพื่อตรวจข้อมูลเบื้องต้นคือปัจจัย (เช่นการสูบบุหรี่) ที่เป็นประเด็นการศึกษา ผู้ร่วมการทดลองจะยังไม่เกิดผลที่เป็นประเด็นที่สนใจ (เช่นโรคมะเร็งปอด) 
แล้วจึงติดตามบุคคลเหล่านั้น "ตามยาว" คือเป็นช่วงระยะเวลาหนึ่ง ซึ่งปกติจะเป็นหลายปี
เพื่อกำหนดว่า จะเกิดมีโรคหรือไม่ ว่าเมื่อไรจึงเกิดมีโรค 
และว่า ปัจจัยนั้นมีอิทธิพลต่อผลที่เกิดขึ้นบ้างไหม
ดังนั้น ผู้วิจัยจึงสามารถใช้ข้อมูลเพื่อตอบคำถามหลายอย่าง เกี่ยวกับความสัมพันธ์ระหว่างปัจจัยเสี่ยง กับผลที่เกี่ยวเนื่องกับโรค
ยกตัวอย่างเช่น เราสามารถกำหนดข้อมูลเบื้องต้นของผู้สูบบุหรี่และผู้ไม่สูบบุหรี่ แล้วเปรียบเทียบอุบัติการณ์โรคหัวใจของบุคคลเหล่านั้นต่อ ๆ มา
หรือว่า เราอาจจะจัดกลุ่มผู้รวมการทดลองโดยดัชนีมวลกาย (BMI) แล้วเปรียบเทียบความเสี่ยงการเกิดขึ้นของโรคหัวใจหรือโรคมะเร็ง
งานศึกษาตามแผนมีความน่าเชื่อถือตามลำดับชั้นหลักฐาน (hierarchy of evidence) สูงกว่าการศึกษาตามรุ่นย้อนหลัง (Retrospective cohort study)
และอาจมีค่าใช้จ่ายสูงกว่างานศึกษามีกลุ่มควบคุม
ข้อดีของการศึกษาตามแผนก็คือสามารถกำหนดองค์ความเสี่ยงที่จะเกิดโรค เพราะเป็นการเก็บข้อมูลตามแผนคือเป็นช่วงระยะเวลาหนึ่ง ที่เก็บเป็นระยะ ๆ ดังนั้น ความคลาดเคลื่อนเนื่องจากจำข้อมูลในอดีตผิด ๆ (recall error) จึงมีน้อยลง
เชิงอรรถและอ้างอิง.
<templatestyles src="Reflist/styles.css" />
งานศึกษาตามรุ่นย้อนหลัง

งานศึกษาตามรุ่นย้อนหลัง 
เป็นการศึกษาที่โดยทั่ว ๆ ไป สำรวจเหตุการณ์ที่เกิดขึ้นแล้วในอดีต
ยกตัวอย่างเช่น เมื่อใช้ในการแพทย์ เป็นงานที่ตรวจสอบประวัติคนไข้ หรือประวัติการใช้ชีวิต
การศึกษาตามรุ่นย้อนหลังมีประวัติเกิดขึ้นในช่วงเวลาเดียวกันกับการศึกษาตามรุ่นตามแผน (prospective cohort studies)
การออกแบบ.
งานศึกษาประเภทนี้เป็นงานวิจัยทางการแพทย์ ที่ตรวจสอบประวัติการแพทย์ของกลุ่มบุคคลที่คล้ายคลึงกันในหลาย ๆ ด้าน แต่ต่างกันตรงลักษณะที่เป็นประเด็นการศึกษา (ยกตัวอย่างเช่น กลุ่มนางพยาบาลที่สูบหรือไม่สูบบุหรี่) เพื่อหาความสัมพันธ์กับผลทางสุขภาพ (เช่นโรคมะเร็ง) 
ค่า risk ratio (อัตราความเสี่ยง) และ odds ratio จะสามารถใช้ประเมินความเสี่ยงสัมพัทธ์ (relative risk) ได้
ในงานศึกษาประเภทนี้ นักวิจัยจะเก็บข้อมูลที่บันทึกไว้ในอดีต และจะไม่ติดตามคนไข้เหมือนกับที่ทำในการศึกษาตามแผน
แต่ว่า จุดเริ่มต้นของงานศึกษา คือการกำหนดกลุ่มการศึกษาที่ได้รับหรือไม่ได้รับปัจจัยที่เป็นประเด็น จะเหมือนกันในงานศึกษาตามรุ่นทุกรูปแบบ
เพียงแต่งานศึกษาย้อนหลังจะตรวจดูการเกิดโรคซึ่งเป็นข้อมูลที่มีบันทึกไว้แล้ว ส่วนงานศึกษาตามแผนจะติดตามคนไข้เพื่อตรวจสอบข้อมูลการเกิดของโรคที่จะมีต่อไปในอนาคต
ฉะนั้น ในงานศึกษาย้อนหลัง เหตุการณ์ทุกอย่างคือ การได้รับปัจจัยที่เป็นประเด็น ช่วงเวลาที่ยังไม่ปรากฏโรค และผลที่เกี่ยวกับโรค (เช่นการเกิดขึ้นของโรค) ล้วนแต่ได้เกิดแล้วในอดีต
ดังนั้น จึงเป็นการเก็บข้อมูลที่มีอยู่แล้ว แล้วตรวจสอบว่า มีความสัมพันธ์ระหว่างปัจจัยความเสี่ยงที่เป็นประเด็นการศึกษา กับการเกิดโรคหรือไม่
ส่วนงานศึกษาตามแผนเริ่มจากกลุ่มสองกลุ่มในปัจจุบัน แล้วติดตามในอนาคตต่อไปว่าจะเกิดโรคหรือไม่
มีความสำคัญที่จะเข้าใจว่า ระเบียบวิธีของทั้งการศึกษาตามแผนและการศึกษาย้อนหลังต่างก็เป็นแบบเดียวกัน แต่การศึกษาย้อนหลังทำหลังจากเกิดเหตุการณ์ทั้งหมดแล้ว (post-hoc) ส่วนการศึกษาตามแผนทำไปตามแผน (หรือทำต่อไปในอนาคต)
แต่ว่า งานศึกษาย้อนหลังจะใช้เวลาเพียงแค่รวบรวมข้อมูลที่มีอยู่ แล้วตีความข้อมูลเหล่านั้นเท่านั้น
เป็นการตรวจสอบปัจจัยความเสี่ยงและปัจจัยความคุ้มครอง เปรียบเทียบกับผลที่เกิดขึ้นแล้ว ในช่วงเวลาที่เริ่มงานศึกษา
แต่ว่าเป็นการศึกษาที่ต้องอาศัยความระมัดระวังมาก เพราะว่า ข้อผิดพลาดเนื่องจากตัวแปรสับสน (confounding) และความเอนเอียง (bias) ในงานศึกษาย้อนหลัง สามัญกว่าในงานศึกษาตามแผน
ข้อดี.
งานศึกษาย้อนหลังมีข้อดีเมื่อเทียบกับงานศึกษาตามแผนคือ
ข้อเสีย.
งานย้อนหลังมีข้อเสียเมื่อเทียบกับงานตามแผน
ที่สำคัญรวมทั้ง 
เชิงอรรถและอ้างอิง.
<templatestyles src="Reflist/styles.css" />
Case series

Case series หรือ clinical series เป็นแบบงานวิจัยทางการแพทย์ที่ติดตามผู้ร่วมการทดลอง ที่ได้รับสารหรือปัจจัยอย่างใดอย่างหนึ่ง (exposure) เช่นคนไข้ที่ได้รับการรักษาพยาบาลแบบเดียวกัน 
หรือที่ตรวจสอบประวัติทางการแพทย์เพื่อหาการได้รับปัจจัยและผลทางสุขภาพที่เกิดขึ้น "โดยที่ไม่มีกลุ่มเปรียบเทียบ"
Case series อาจเป็นแบบติดต่อกัน (consecutive) 
หรือไม่ติดต่อกัน (non-consecutive) 
ขึ้นอยู่กับว่า รายงานรวมคนไข้ที่เป็นประเด็นทั้งหมด ที่มาหาผู้เขียนในช่วงเวลาหนึ่ง ๆ หรือรวมเพียงแค่บางส่วน
เป็นการศึกษาเชิงพรรณา (descriptive) ที่ไม่เหมือนกับการศึกษาเชิงวิเคราะห์อื่น ๆ เช่นงานศึกษาตามรุ่น (cohort study) งานศึกษามีกลุ่มควบคุม (case-control study) หรือการทดลองแบบสุ่มและมีกลุ่มควบคุม (randomized controlled trial) เพราะว่า งานศึกษาแบบนี้ไม่ได้ทดสอบสมมุติฐาน คือ ไม่ได้หาหลักฐานเพื่อตรวจสอบเหตุและผล
เป็นการศึกษาที่ค่อนข้างเสี่ยงต่อความเอนเอียงโดยการคัดเลือก (selection bias)
ยกตัวอย่างเช่น งานที่รายงานคนไข้หลาย ๆ คนที่มีโรคอย่างหนึ่ง และ/หรือ สารที่ได้รับที่เป็นประเด็นสงสัย จะชักตัวอย่างคนไข้จากกลุ่มประชากรหนึ่ง ๆ (เช่นจากโรงพยาบาลหรือคลินิก) ซึ่งอาจจะเป็นตัวแทนของประชากรทั้งกลุ่มไม่ได้
ความสามารถในการเชื่อมเหตุกับผล (Internal validity) ในงานศึกษาแบบนี้ อยู่ในระดับที่ต่ำมาก เพราะไม่มีกลุ่มที่ใช้เปรียบเทียบ
เพราะผลที่ได้จากปรากฏการณ์อื่น ๆ เช่นยาหลอก, Hawthorne effect (ผลที่เกิดขึ้นเนื่องจาก"มี"การเปลี่ยนแปลง ไม่ใช่"เพราะ"การเปลี่ยนแปลง), Pygmalion effect (ผลที่ได้เพราะความคาดหวังที่มีต่อคนไข้), time effect, practice effect, หรือ natural history effect ไม่สามารถแยกออกจากผลที่เกิดจากปัจจัยที่เป็นประเด็นศึกษาได้
คือ ถ้ามีกลุ่มสองกลุ่มที่มีผลจากปรากฏการณ์อื่นเหล่านั้นเหมือน ๆ กัน การเปรียบเทียบผลที่ได้จากสองกลุ่มก็จะแสดงผลที่ได้จากปัจจัยที่เป็นประเด็น 
โดยที่มีค่าที่เกิดจากปรากฏการณ์อื่น ๆ เหล่านั้นหักล้างออกไปแล้ว
ดังนั้น เราจะสามารถประเมินผลที่ได้จริง ๆ จากปัจจัย ก็ต่อเมื่อใช้กลุ่มเปรียบเทียบเท่านั้น 
ซึ่งไม่ใช่ส่วนของการศึกษาประเภทนี้
เชิงอรรถและอ้างอิง.
<templatestyles src="Reflist/styles.css" />